
PARLAMENTUL ROMÂNIEI

CAMERA DEPUTAŢILOR
	Comisia pentru politică  economică,

 reformă şi privatizare
	
	Bucureşti, 

Nr. 21/290/16.10.2007

	
	
	


R  A  P  O  R  T    

asupra cererii de reexaminare a Legii privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa (PLx 48/14.02.2007)

În conformitate cu prevederile art. 135 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, cu cererea de reexaminare a Legii privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa.

  
În conformitate cu prevederile art. 61 din Regulamentul Camerei Deputaţilor, republicat, membri Comisiei pentru politică economică, reformă şi privatizare împreună cu membri Comisiei juridice, de disciplină şi imunităţi au examinat propunerea legislativă privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa şi reglementarea situaţiei juridice a unor bunuri, proprietate a statului din judeţul Constanţa (Camera Deputaţilor fiind Cameră decizională) – pe parcursul mai multor şedinţe, dezbaterile finalizându-se în şedinţa comună din data de 24 aprilie 2007. 

În urma dezbaterilor asupra propunerii legislative, din data de 24 aprilie 2007, membri celor două comisii au hotărât cu majoritate de voturi să propună plenului Camerei Deputaţilor aprobarea iniţiativei legislative, cu amendamente admise.

La şedinţa Comisiei pentru politică economică, reformă şi privatizare din data de 16 octombrie 2007  a participat, în calitate de iniţiator, domnul deputat Corneliu Dida.

Potrivit prevederilor art. 61 din Regulamentul Camerei Deputaţilor, republicat, membri Comisiei au examinat în şedinţa din data 16 octombrie 2007 - cererea de reexaminare a Legii privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa.

      În raport de obiectul şi conţinutul său proiectul de lege face parte din categoria legilor ordinare.

În cererea de reexaminare a Preşedintelui României, a Legii privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa, se aduce ca argument faptul că, Aeroportul Internaţional Mihail Kogălniceanu-Constanţa are o importanţă strategică deosebită în domeniul apărării şi siguranţei naţionale, având în vedere imediata apropiere de baza aeriană Mihail Kogălniceanu, inclusă pe lista obiectivelor strategice ale NATO. De asemenea se consideră că apărarea şi siguranţa naţională nu pot face parte din serviciile publice de interes judeţean, astfel că transferul unor bunuri aparţinând Aeroportului Internaţional Mihail Kogălniceanu-Constanţa din domeniul public al statului în domeniul public al judeţului Constanţa şi în administrarea Consiliului judeţean Constanţa este neoportun.

         Membri comisiei au dezbătut cererea de reexaminare a Legii privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa,  şi au hotărât admiterea acesteia. Domnul preşedinte Mihai Tudose a propus să fie formulat un amendament prin care să fie redus procentul de 25% la 20% pentru pachetul de acţiuni deţinut de stat la S.N. ’’Aeroportul Internaţional Mihail Kogălniceanu – Constanţa’’ către judeţul Constanţa, pentru ca statul să rămână acţionar majoritar.

Supus la vot, amendamentul a fost aprobat cu majoritate de voturi.
           La lucrările comisiei au fost prezenţi  21 deputaţi, din totalul de 22 membri ai comisiei.

Prin raportul Comisiei pentru politică economică, reformă şi privatizare se admite  cererea de reexaminare a Legii privind transmiterea cu titlu gratuit a unui pachet de acţiuni de 25% deţinute de stat la Sociatatea Naţională ’’ Aeroportul Internaţional Mihail Kogălniceanu – Constanţa’’ -.S.A. către judeţul Constanţa, trimisă de Preşedintele României şi se propune Plenului Camerei Deputaţilor spre adoptare proiectul de lege cu modificările adoptate în plenul Comisiei.

Senatul - în data de 26 septembrie 2007 a admis obiecţiunile Preşedintelui României cuprinse în cererea de reexaminare, respectiv a respins Legea privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa.

În urma dezbaterii, membri comisiei au hotărât cu 15 voturi pentru, 1 vot împotrivă şi 5 abţineri, admiterea cererii de reexaminare a Legii privind transmiterea cu titlu gratuit a unui pachet de acţiuni de 25% deţinute de stat la Sociatatea Naţională ’’ Aeroportul Internaţional Mihail Kogălniceanu – Constanţa’’ -.S.A. către judeţul Constanţa, trimisă de Preşedintele României şi propune Plenului Camerei Deputaţilor spre adoptare proiectul de lege cu modificările adoptate în plenul Comisiei, conform anexei.

  Nicoleta Ghencian
ANEXA

AMENDAMENTE ADMISE:

	Nr.

crt.
	Text iniţial
	Text propus de Comisie

(autorul amendamentului)
	Motivare


	0
	1
	2
	3

	1
	Titlul Legii:

Lege privind transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu – Constanţa” – S.A. către judeţul Constanţa.

	Titlul Legii:

Lege privind transmiterea cu titlu gratuit  a unui pachet de acţiuni de 20% deţinute de stat la Societatea Naţională „Aeroportul Internaţional Mihail Kogălniceanu – Constanţa” – S.A. către judeţul Constanţa

Autor: Comisia pentru politică economică, reformă şi privatizare

	   Pentru corelare cu articolele din lege.

	2
	    Art.1. Se aprobă transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu – Constanţa” – S.A. către judeţul Constanţa.


	    Art.1. - Se aprobă transmiterea cu titlu gratuit a unui pachet de acţiuni de 20% deţinute de stat la Societatea Naţională „Aeroportul Internaţional Mihail Kogălniceanu – Constanţa” – S.A. către judeţul Constanţa.

Autor: Comisia pentru politică economică, reformă şi privatizare

	Se doreşte păstrarea unui pachet majoritar al statului la Societatea Naţională „Aeroportul Internaţional Mihail Kogălniceanu – Constanţa” – S.A. către judeţul Constanţa – acesta fiind un obiectiv militar, de interes naţional.


	3
	   Art.2. Transmiterea acţiunilor se face pe bază de protocol încheiat între Ministerul Transporturilor şi Consiliul Judeţean Constanţa, iar 25% din capitalul social al Societăţii Naţionale „Aeroportul Internaţional Mihail Kogălniceanu – Constanţa” – S.A. va fi deţinut de judeţul Constanţa în calitate de acţionar minoritar.
	     Art.2  - Transmiterea acţiunilor se face pe bază de protocol încheiat între Ministerul Transporturilor şi Consiliul Judeţean Constanţa, iar 20% din capitalul social al Societăţii Naţionale „Aeroportul Internaţional Mihail Kogălniceanu – Constanţa” – S.A. va fi deţinut de judeţul Constanţa în calitate de acţionar minoritar.

Autor: Comisia pentru politică economică, reformă şi privatizare

	    Corelare cu articolul 1 al prezentei legi.

	4
	   Art.3. În termen de 30 de zile de la intrarea în vigoare a prezentei legi, Adunarea generală a acţionarilor Societăţii Naţionale „Aeroportul Internaţional Mihail Kogălniceanu – Constanţa” – S.A. va proceda la înscrierea menţiunilor necesare în registrul comerţului, în condiţiile legii.


	     Nemodificat.
                  
	

	5
	     Art.4. - (1) Judeţul Constanţa exercită, prin Consiliul Judeţean Constanţa, toate drepturile şi execută toate obligaţiile ce decurg din calitatea de acţionar minoritar la Societatea Naţională „Aeroportul Internaţional Mihail Kogălniceanu – Constanţa” – S.A.

                  (2) Reprezentanţii judeţului Constanţa în Adunarea generală a acţionarilor  Societăţii Naţionale „Aeroportul Internaţional Mihail Kogălniceanu – Constanţa” – S.A. sunt numiţi şi revocaţi prin hotărâre a Consiliului Judeţean Constanţa, iar membrii consiliului de administraţie sunt numiţi şi revocaţi prin hotărâre a Adunării generale a acţionarilor.


	    Nemodificat.
Nemodificat.
                  
	


[image: image1.jpg]- A




PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra cererii de reexaminare a Legii privind  transmiterea cu titlu gratuit a unui pachet de acţiuni de 25% deţinute de stat la Societatea Naţională „Aeroportul Internaţional Mihail Kogălniceanu-Constanţa” – S.A. către judeţul Constanţa.
In raport de obiectul şi conţinutul său, proiectul de lege face parte din categoria legilor ordinare.

PREŞEDINTE,
MIHAI  TUDOSE

